आय से अधिक संपत्ति के मामले में पूछताछ के लिए चन्नी तलब; LOC भी जारी हो चुका
Vigilance Bureau Summoned Ex-CM Charanjit Singh Channi | Inquiry Against Disproportionate Assets Congress AAP पंजाब के पूर्व मुख्यमंत्री चरणजीत सिंह चन्नी के लिए मुश्किलें बढ़ती नजर आ रही हैं। विजिलेंस ब्यूरो ने आय से अधिक संपत्ति मामले में उन्हें तलब किया है।
पंजाब के पूर्व मुख्यमंत्री चरणजीत सिंह चन्नी की मुश्किलें बढ़ गई हैं। विजिलेंस ब्यूरो ने आय से अधिक संपत्ति मामले में उन्हें पूछताछ के लिए तलब किया है। उन्हें बुधवार सुबह 10 बजे जांच में पेश होने को कहा गया है।
चन्नी से विजिलेंस ब्यूरो की यह पहली पूछताछ होगी। इससे पहले चन्नी के खिलाफ लुकआउट सर्कुलर (LOC) भी जारी किया जा चुका है। विजिलेंस सूत्रों के मुताबिक, चन्नी की संपत्ति के बारे में एक विस्तृत रिपोर्ट तैयार की गई है। जब वह ब्यूरो के सामने पेश होंगे, तो उसके मालकी वाली संपत्तियों की एक सूची मांगी जाएगी और विस्तृत रिपोर्ट के साथ उसका मिलान किया जाएगा।
अमेरिका जाने का प्रोग्राम करना पड़ा रद्द
पिछले महीने जब विजिलेंस ब्यूरो को पता चला था कि चन्नी विदेश जाने की योजना बना रहे हैं, तो 7 मार्च को उनके खिलाफ एक लुकआउट सर्कुलर जारी किया था। इसकी सूचना मिलने के बाद चन्नी ने एक वीडियो जारी किया। जिसमें कहा कि उन्होंने अमेरिका जाने के अपने कार्यक्रम को रद्द कर दिया है।
विजिलेंस ब्यूरो पूर्व मुख्यमंत्री चन्नी, उनके भाइयों और परिवार के सदस्यों की संपत्ति की जांच कर रहा था। दरअसल, कुछ ठेकेदारों को पूर्व सीएम द्वारा अनुचित लाभ दिए जाने के बारे में विजिलेंस ब्यूरो को इनपुट मिले थे।
2022 विधानसभा चुनावों से पहले भतीजे की ED द्वारा गिरफ्तारी
पिछले साल 2022 विधानसभा चुनावों से पहले चन्नी के भतीजे भूपिंदर सिंह हनी को ED ने 10 करोड़ रुपए के साथ गिरफ्तार किया था। ED इस बात की जांच कर रही थी कि हनी ने खनन ठेकेदारों की मदद करने और अधिकारियों के तबादले और पोस्टिंग के लिए यह रकम हासिल की थी।
ये खबर भी पढ़ें...
पंजाब के पूर्व CM चन्नी का लुक आउट नोटिस:विजिलेंस ने जारी किया, अब विदेश नहीं जा पाएंगे; चन्नी बोले- मैंने अपनी टिकट कैंसिल की
पंजाब सरकार ने पूर्व मुख्यमंत्री चरणजीत सिंह चन्नी के खिलाफ आय से अधिक मामले में लुक आउट सर्कुलर (LOC) जारी कर दिया है। पूर्व सीएम चन्नी एक धार्मिक कार्यक्रम में विदेश कैलिफोर्निया जाने वाले थे. लेकिन विजिलेंस की तरफ से LOC जारी होने के बाद अब चन्नी ने खुद ही विदेश जाने के कार्यक्रम को रद्द कर दिया (पूरी खबर पढ़ें)